NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1885/2022

**1123a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov (tlač 1123) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 1585 z 20. septembra 2022 pridelila vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov (tlač 1123) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

K predmetnému návrhu zákona zaujali výbory Národnej rady Slovenskej republiky toto stanovisko:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**
* **Výbor** Národnej rady Slovenskej republiky **pre financie a rozpočet** (uzn. č. 372 zo dňa 13. októbra 2022)

 **- Ústavnoprávny výbor** Národnej rady Slovenskej republiky (uzn. č. 580 zo dňa 13. októbra 2022)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú pozmeňujúce a doplňujúce návrhy:

1. **K čl. I**

V čl. I sa za bod 2 vkladajú nové body 3 až 5, ktoré znejú:

„3. V § 17a ods. 3 písm. a) sa slová „na regulovanom trhu,22aa)“ nahrádzajú slovami „na regulovanom trhu členského štátu,“.

Poznámka pod čiarou k odkazu 22aa sa vypúšťa.

4. Poznámka pod čiarou k odkazu 22ac znie:

„22ac) Medzinárodný účtovný štandard 27 bod 38, Medzinárodné účtovné štandardy 28 a 31 Prílohy k nariadeniu (ES) č. 1126/2008 v platnom znení.“.“.

5. V § 19 ods. 1 písm. b), § 20 ods. 6 a § 39d ods. 1 sa za slová „na regulovanom trhu“ vkladajú slová „členského štátu“.

Nasledujúce body v čl. I sa primerane prečíslujú.

Tieto body nadobúdajú účinnosť 31. decembra 2022, čo sa premietne do článku upravujúceho účinnosť zákona.

Legislatívno-technická úprava navrhovaná v bodoch 3 a 4 dopĺňa a precizuje terminológiu používanú v zákone č. 431/2002 Z. z. (napr. §20 ods. 7 a 8, § 22 ods. 11) a v návrhu zákona (napr. čl. I bod 6 až 8), keďže v celom texte zákona č. 431/2002 Z. z. a v návrhu zákona sa má používať pojem „regulovaný trh členského štátu. Legislatívno-technická oprava znenia poznámky pod čiarou smerujúca k jej zosúladeniu so zaužívanou legislatívnou praxou, ktorá informuje o medzinárodných účtovných štandardoch, ktoré sú súčasťou právneho poriadku ako príloha k nariadeniu (ES) č. 1126/2008 vydaného na základe nariadenia (ES) č. 1606/2002.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 9 [§ 20 ods. 10 písm. c)]**

V čl. I bode 9 § 20 ods. 10 písm. c) sa slová „opis obchodných vzťahov, produktov alebo služieb, ktoré účtovná jednotka poskytuje,“ nahrádzajú slovami „opis jej obchodných vzťahov, produktov alebo služieb, ktoré súvisia s týmito rizikami vplyvu,“.

Legislatívno-technická úprava v súlade s čl. 29a ods. 1 písm. d) smernice 2013/34/EÚ, ktorá precizuje transpozíciu tohto ustanovenia v súlade s cieľom a znením smernice 2013/34/EÚ.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 14 (§ 21 ods. 2 písm. a))**

V čl. I bode 14 § 21 ods. 2 písm. a) sa slová „členských štátov“ nahrádzajú slovami „členského štátu“.

Legislatívno-technická oprava v súlade so zaužívanou legislatívnou praxou a Legislatívnymi pravidlami tvorby zákonov č. 19/1997 Z. z. a v súlade so zavedenou legislatívnou skratkou v § 2 ods. 14 zákona č. 431/2002 Z. z.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 14 (§ 21c ods. 1 písm. b) druhý bod)**

V čl. I bode 14 v § 21c ods. 1 písm. b) druhý bod znie:

„2. dcérsky subjekt, ktorým je dcérska právnická osoba so sídlom v  členskom štáte okrem Slovenskej republiky a s právnou formou obdobnou právnej forme obchodnej spoločnosti spĺňajúca veľkostné podmienky pre stredne veľký podnik alebo veľký podnik podľa právne záväzného aktu Európskej únie.“.

Legislatívno-technická úprava v súlade s čl. 1 smernice (EÚ) 2021/2101 (čl. 48b ods. 4 smernice 2013/34/EÚ), ktorá spresňuje transpozíciu tohto ustanovenia v súlade s cieľom a znením smernice 2013/34/EÚ, a so zaužívanou legislatívnou praxou.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 14 [§ 21d ods. 2 písm. b)]**

V čl. I bode 14 § 21d ods. 2 písm. b) sa slová „zahraničnej právnickej osoby so sídlom mimo územia členských štátov a s právnou formou obdobnou právnej forme obchodnej spoločnosti, ktorá túto správu zverejnila, pričom táto organizačná zložka sa nachádza na území niektorého z členských štátov“ nahrádzajú slovami „zahraničného subjektu, ktorá túto správu zverejnila, pričom táto organizačná zložka sa nachádza na území členského štátu okrem Slovenskej republiky“.

Legislatívno-technická úprava v súlade s čl. 1 smernice (EÚ) 2021/2101 (čl. 48b ods. 6 smernice 2013/34/EÚ), ktorá precizuje transpozíciu tohto ustanovenia v súlade s cieľom a znením smernice 2013/34/EÚ, ako aj s terminológiou zavedenou v návrhu zákona (§ 21 ods. 2 písm. a) a zaužívanou legislatívnou praxou.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 14 (poznámka pod čiarou k odkazu 28f)**

V čl. I bode 14 poznámka pod čiarou k odkazu 28f znie:

„28f) Medzinárodný účtovný štandard 1 body 102 a 103 Prílohy k nariadeniu (ES) č. 1126/2008 v platnom znení.“.

Legislatívno-technická oprava znenia poznámky pod čiarou smerujúca k jej zosúladeniu so zaužívanou legislatívnou praxou, ktorá informuje o medzinárodných účtovných štandardoch, ktoré sú súčasťou právneho poriadku ako príloha k nariadeniu (ES) č. 1126/2008 vydaného na základe nariadenia (ES) č. 1606/2002.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. I bodu 31 (§ 39za ods. 2)**

V čl. I bode 31 (§ 39za ods. 2) sa slová „obdobie, ktoré sa začína“ nahrádzajú slovami „obdobie začínajúce“.

Ide o formulačné zjednotenie s § 39za ods. 1.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. II bodu 4**

V čl. II bode 4 úvodná veta znie: „V prílohe bod 4 znie:“ a vypúšťajú sa body 1 a 2.

Legislatívno-technická oprava v súlade so zaužívanou legislatívnou praxou, podľa ktorej sa pri informácii o citácii publikačného zdroja úradného vestníka v prípade, ak bol právne záväzný akt publikovaný v mimoriadnom vydaní úradného vestníka v štátnom jazyku, používa ako prvý publikačný zdroj toto konkrétne mimoriadne vydanie úradného vestníka a ako druhý doplnkový publikačný zdroj sa uvádza pôvodné vydanie právne záväzného aktu v úradnom vestníku v jazyku inom ako štátnom jazyku (vydané pred vstupom SR do EÚ).

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 8** hlasovať spoločne s návrhom gestorského výboru **schváliť.**

**V.**

 Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov **(tlač 1123)** odporúča Národnej rade Slovenskej republiky predmetný návrh zákona **schváliť s pozmeňujúcimi a doplňujúcimi návrhmi.**

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov **(tlač 1123a)** bola schválená uznesením gestorského výboru **č. 384 z 18. októbra 2022.**

Týmto uznesením výbor zároveň poveril spoločnú spravodajkyňu **Annu Miernu,** aby na schôdzi Národnej rady Slovenskej republiky pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 18. októbra 2022

**Marián Viskupič, v.r.**

**predseda**

 **Výboru NR SR pre financie a rozpočet**